**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL Klaipėdos miesto sporto tarybos prie Klaipėdos miesto savivaldybės tarybos PATVIRTINIMO“ PROJEKTO**

2015-09-22

**Sprendimo projekto esmė, tikslai ir uždaviniai.**

Šio sprendimo projekto tikslas – patvirtinti Klaipėdos miesto sporto tarybą prie Klaipėdos miesto savivaldybės tarybos.

Vykdydama Klaipėdos miesto sporto tarybos prie Klaipėdos miesto savivaldybės tarybos nuostatų (toliau – Sporto tarybos), patvirtintų Klaipėdos miesto savivaldybės tarybos 2015 m. liepos 31 d. sprendimu Nr. T2-188 „Dėl Klaipėdos miesto sporto tarybos prie Klaipėdos miesto savivaldybės tarybos nuostatų patvirtinimo“ 12 punktą, Klaipėdos miesto savivaldybės taryba savo kadencijos laikotarpiui turi patvirtinti Sporto tarybą sudarytą iš penkiolikos narių.

**Projekto rengimo priežastys ir kuo remiantis parengtas sprendimo projektas.**

Vadovaujantis aukščiau minėtais nuostatais Sporto tarybai atstovus siūlo: 1. visų Klaipėdos miesto sporto šakų atstovai, t. y. federacijos (sąjungos), jei tokių nėra – sporto klubas (jeigu yra tik vienas veikiantis mieste) arba sporto šakos sporto klubų atstovų susirinkimas išrenka ir deleguoja po 1 atstovą;2. Savivaldybės administracijos Sporto, Švietimo ir Sveikatos apsaugos skyriai – po 1 atstovą; 3. Klaipėdos universitetas – 1 atstovą;4. Žurnalistų sąjunga – 1 sporto žurnalistą;5. Savivaldybės tarybos Kultūros, švietimo ir sporto komitetas – 1 atstovą.

Sporto ir kūno kultūros skyrius Sporto tarybos rinkimus organizavo dviem etapais:

1. raštu kreipėsi į savivaldybės administracijos Švietimo ir Sveikatos apsaugos skyrių, Klaipėdos universitetą, žurnalistų sąjungą bei Savivaldybės tarybos Kultūros, švietimo ir sporto komitetą dėl deleguojamų atstovų į Sporto tarybą pateikimo;
2. Klaipėdos miesto sporto šakų atstovų atrankai paskelbė informaciją vietinėje spaudoje ir savivaldybės interneto svetainėje [www.klaipeda.lt](http://www.klaipeda.lt) ir su visais Klaipėdos miesto sporto šakų pasiūlytais atstovais organizavo susirinkimą, kurio metu paprasta balsų dauguma buvo išrinkti devyni atstovai į Sporto tarybą.

**3. Kokių rezultatų laukiama.**

Patvirtinus Sporto tarybos sudėtį jos nariai per pirmąjį savo posėdį iš narių galės išsirinkti kandidatą į pirmininkus. Sporto tarybos pirmininko kandidatūra bus teikiama savivaldybės merui. Sporto tarybos pirmininką Savivaldybėsmero teikimu tvirtins Savivaldybės taryba.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Papildomų lėšų nereikia.

**7. Galimos teigiamos ar neigiamos sprendimo priėmimo pasekmės.**

Bus patvirtinta Klaipėdos miesto sporto taryba prie Klaipėdos miesto savivaldybės tarybos.

Neigiamų sprendimo priėmimo pasekmių nėra.

PRIDEDAMA:

1. Kandidatų atrankos į Klaipėdos miesto sporto tarybos prie Klaipėdos miesto savivaldybės tarybos narius posėdžio protokolo kopija, 2 lapai.
2. Klaipėdos miesto sporto tarybos prie Klaipėdos miesto savivaldybės tarybos nuostatų kopija, 3 lapai.

Sporto ir kūno kultūros skyriaus vedėjas Mantas Bagočius